Fooyya’iinsi diinagdee gabaa bilisaa hanga tokko bara dhuma sirna bittaa mootummaa dargii kan taasisame yammuu ta’u, gatii fi gabaan oomishaalee qonnaa haala bilisa ta’een akka gaggeeffamu ta’ee ture. Haata’u malee, bu’aan fooyya’insichi argamsiise osoo qabatamaan hin mul’atin dargiin taayitaa mootummaa irraa bu’eera. Akkuma walii-galaatti, imaammataa fi seerota invastimentii sirna bittaa mootummaa dargii irraa hubachuun akka danda’amutti invastarootni dhuunfaan kan hinjajjabeeffame ture. Qabatamaan ilaalchi yeroo sana tures invastimentii dhuunfaa kan jajjabeessu osoo hinta’in hojii invastimentii mootummaadhaan gaggeeffamaniif kan loogu ture jechuun ni danda’ama.